2018. gada 5. jūnijā Noteikumi Nr. 313

Rīgā (prot. Nr. 27 2. §)

**Grozījumi Ministru kabineta 2010. gada 17. augusta noteikumos Nr. 775 "Noteikumi par augstāko virsnieku militārajām dienesta pakāpēm atbilstošajiem amatiem"**

Izdoti saskaņā ar

Militārā dienesta likuma

22. panta pirmo daļu un

Latvijas Republikas Zemessardzes likuma

15. pantu

Izdarīt Ministru kabineta 2010. gada 17. augusta noteikumos Nr. 775 "Noteikumi par augstāko virsnieku militārajām dienesta pakāpēm atbilstošajiem amatiem" (Latvijas Vēstnesis, 2010, 131., 206. nr.; 2013, 149. nr.; 2014, 35. nr.; 2016, 29. nr.) šādus grozījumus:

1. Izteikt noteikumu nosaukumu šādā redakcijā:

"**Noteikumi par karavīru un zemessargu augstāko virsnieku dienesta pakāpēm atbilstošajiem amatiem**".

2. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Militārā dienesta likuma 22. panta pirmo daļu un Latvijas Republikas Zemessardzes likuma 15. pantu".

3. Izteikt 1. punktu šādā redakcijā:

"1. Noteikumi nosaka karavīru un zemessargu augstāko virsnieku dienesta pakāpēm atbilstošos amatus."

4. Izteikt 2. punkta ievaddaļu šādā redakcijā:

"2. Brigādes ģenerāļa (Jūras spēkos – flotiles admirāļa) dienesta pakāpei atbilstošie karavīru amati ir:".

5. Izteikt 3. punkta ievaddaļu šādā redakcijā:

"3. Ģenerālmajora (Jūras spēkos – kontradmirāļa) dienesta pakāpei atbilstošie karavīru amati ir:".

6. Izteikt 4. punktu šādā redakcijā:

"4. Ģenerālleitnanta (Jūras spēkos – viceadmirāļa) dienesta pakāpei atbilstošais karavīra amats ir Nacionālo bruņoto spēku komandieris."

7. Papildināt noteikumus ar 4.1 punktu šādā redakcijā:

"4.1 Zemessardzē brigādes ģenerāļa dienesta pakāpei atbilstošie zemessargu amati ir:

4.1 1. Zemessardzes komandiera vietnieks operacionālajos jautājumos;

4.1 2. Zemessardzes komandiera vietnieks atbalsta jautājumos."

Ministru prezidents Māris Kučinskis

Aizsardzības ministrs Raimonds Bergmanis